**ZAPISNIK**

**17. SEJE STRATEŠKEGA SVETA ZA ZDRAVSTVO**

četrtek, 1. 6. 2023

Prisotni člani: dr. Erik Brecelj, Hajdi Kosednar, Anka Rode, mag. Ana Vodičar, mag. Mira Šavora, Tjaša Sobočan, Azra Herceg, dr. Branko Gabrovec, dr. Grega Strban, dr. Igor Švab, Monika Ažman, mag. Dorjan Marušič, mag. Dolores Kores, mag. Egon Stopar

Odsotni: dr. Vojko Flis, dr. Tit Albreht, dr. Valentina Prevolnik Rupel, dr. Iztok Takač, Rok Ravnikar, dr. Petra Došenović Bonča, dr. Radko Komadina, dr. Peter Radšel, mag. Alan Medveš, mag Gregor Cuzak

Ostali prisotni: Simon Maljevac, dr. Luka Omladič, Franci Gerbec, dr. Metka Paragi, Nuša Kerč, Simona Pirnat Skeledžija, Miha Mohorčič, Erik Scheriani

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika 16. seje SSZ
3. Poročilo koordinatorjev
4. Zakon o dolgotrajni oskrbi
5. Predlogi za 18. sejo SSZ
6. Razno.

**AD/1**

**SKLEP št. 1:** Strateški svet je potrdil predlagan dnevni red.

**AD/2**

**SKLEP ŠT. 2:** Zapisnik 16. seje strateškega sveta je potrjen.

**AD/3**

Azra Herceg je seznanila prisotne z aktivnostmi, prisotne je obvestila o poteku sestanka pri predsedniku vlade na temo Možnosti dela zdravnikov. SS se na to temo še dokončno uskladi.

**SKELP ŠT. 3:** Strateški svet je se seznanil s poročilom koordinatorjev.

**SKELP ŠT. 4:** Predsednika vlade dr. Peter Radšel seznani z rešitvami na področju nujne medicinske pomoči v naslednjem tednu, predlagan datum je 8.6. ob 15h.

**AD/4**

Minister Simon Maljevac je z ekipo iz Ministrstva za solidarno prihodnost strateškemu svetu predstavil predlog zakona o dolgotrajni oskrbi. Minister je izpostavil ključne izzive na tem področju: starajoča se družba, pomanjkanje kadrov in finančni izzivi. V predstavitvi se je dotaknil še področij oskrbovalcev družinskih članov, enotne vstopne točke v sistem, dolgotrajne oskrbe na domu in dolgotrajne oskrbe v institucijah. Na koncu je dr. Luka Omladič predstavil je finančni vidik predloga zakona in možne vire financiranja predlaganih sprememb. V debati, ki je sledila so se prisotni dotaknili že obstoječe kadrovske stiske. Izpostavljena je bila tudi potrebna ločnica med zdravstveno nego in dolgotrajno oskrbo. Minister je prav tako opisal način izvajanja dolgotrajne oskrbe in se strinjal, da je potrebna uvedba kakovosti in varnosti v celotnem sistemu.

V tednu od 5.6. bo predstavljena nova verzija zakona, ki bo upoštevala pripombe SS in ostali deležnikov.

Vsekakor bo potrebna ponovna finančna ocena zakona vključno z viri financiranja. Enako velja za oceno področja kadrov (zdravstvena nega).

**SKLEP ŠT. 5:** Strateški svet za zdravstvo se je seznanil z predlogom zakona o dolgotrajni oskrbi, ki ga podpira a opozarja, da je potrebno zakon ustrezno izpopolniti in z delom na njem nadaljevati.

**SKLEP ŠT. 6:** Podskupina strateškega sveta za zdravstvo se bo v prihodnjem tednu še enkrat srečala z ekipo iz Ministrstva za solidarno prihodnost. Koordinator bo mag. Mira Šavora.

**AD/5**

Strateški svet bo na naslednji seji obravnaval področje vodenja in upravljanja ter zdravstvene nege.

Seja se je zaključila ob 19.30 uri.

Zapisal: Miha Mohorčič

dr. Erik Brecelj

predsednik Strateškega sveta za zdravstvo